© Юлия Лазарова

Кандидатите за евродепутати от партия "Атака" ще бъда избрани чрез своеобразно риалити шоу по патрийната телевизия. Това съобщи днес по БНТ лидерът на организацията Волен Сидеров, като подчерта, че идеята е негова.

"Аз няма да се кандидатирам. Чуколов (зам.-председателят на "Атака" Десислав Чуколов, б.а.) няма да се кандидатира, никой от партийното ръководство - не. Ще предложим млади хора, чисти лица, нови, които ще се състезават за листата и ще ги оценяват зрителите на нашата телевизия, като ще гласуват със SMS-и", уточни Сидеров.

Лидерът на "Атака" подчерта, че така ще има 100% мажоритарност и 100% преференции.

Коментирайки скандала апартаментите, купени от Цветан Цветанов, Цецка Цачева и други хора от властта, Сидеров каза, че Борисов е действал правилно, като е жертвал Цветанов, за да запаси партията. Лидерът на "Атака" изрази мнение, че на Цветанов се придава прекалено голямо значение, а ГЕРБ могат да си направят изборите и с него, и без него.

Коментирайки реакцията на хората по апартаментния скандал, Сидеров обяви, че тя е повод политиците да се замислят. "Може би се отдалечихме от народа си и започваме да плащаме за това. Трябва да се върнем към народа си", посочи лидерът на "Атака". Според него хората искат прочистване сред политиците и това е целта на избрания подход от партията за намиране на кандидати за евродепутати.

В отговор на въпрос Сидеров каза, че няма шанс трите партии в коалицията "Обединени патриоти" да се явят заедно на евроизборите и вината за това е на НФСБ на Валери Симеонов.

Лидерът на "Атака" обаче уточни, че в "Обединени патриоти" всички действат кооперативно, без емоции и коалицията е стабилна.